Държавен вестник, бр. 48, 2011 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  48
ПОСТАНОВЛЕНИЕ № 169
ОТ 17 ЮНИ 2011 Г.
за предоставяне на допълнителни бюджетни 
кредити по бюджета на Министерския съвет 
за 2011 г.
МИНИСТЕРСКИЯТ СЪВЕТ
П О С ТА Н О В И :
Чл. 1. (1) Министърът на финансите 
да предостави от централния бюджет за 
2011 г. по бюджета на Министерския съвет 
допълнителни бюджетни кредити в размер 
до 2 500 000 лв. за стартиране дейността на 
Центъра за превенция и противодействие на 
корупцията и организираната престъпност 
към Министерския съвет. 
(2) Средствата по ал. 1 да се осигурят чрез 
преструктуриране на разходите по централния 
бюджет за 2011 г. по реда на чл. 34, ал. 1 от 
Закона за устройството на държавния бюджет. 
Чл. 2. Министърът на финансите по пред­
ложение на главния секретар на Министерския 
съвет да извършва текущо компенсирани про­
мени между централния бюджет и бюджета на 
Министерския съвет на базата на действително 
извършените разходи през 2011 г.
Заключителни разпоредби 
§ 1. Постановлението се приема на осно­
вание чл. 28, ал. 1 от Закона за устройството 
на държавния бюджет. 
§ 2. Изпълнението на постановлението се 
възлага на министъра на финансите и на глав­
ния секретар на Министерския съвет. 
§ 3. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
7536
ПОСТАНОВЛЕНИЕ № 170
ОТ 17 ЮНИ 2011 Г.
за изменение и допълнение на Правилника 
за прилагане на Закона за Министерството 
на вътрешните работи, приет с Постановле­
ние № 126 на Министерския съвет от 2006 г. 
(обн., ДВ, бр. 47 от 2006 г.; изм. и доп., бр. 24 
от 2007 г., бр. 44 и 91 от 2008 г., бр. 1 и 68 от 
2009 г., бр. 5, 8, 40 и 90 от 2010 г. и бр. 7 и 19 
от 2011 г.)
МИНИСТЕРСКИЯТ СЪВЕТ
П О С ТА Н О В И :
§ 1. В чл. 20, ал. 1 т. 11 се отменя.
§ 2. Член 150б се отменя.
§ 3. В част трета, глава четвърта се правят 
следните допълнения:
1. Създава се нов раздел V:
„Раздел V
Звено за вътрешен одит
Чл. 150ш. (1) Звеното за вътрешен одит 
осъществява вътрешен одит по Закона за въ­
трешния одит в публичния сектор (ЗВОПС) на 
структурите по чл. 9 ЗМВР, на техните звена 
и на всички програми, дейности и процеси, 
включително на разпоредителите с бюджетни 
кредити от втора и по-ниска степен, на раз­
поредителите със средства от Европейския 
съюз, както и на търговските дружества по 
чл. 61 от Търговския закон, чийто едноличен 
собственик на капитала е министърът на вът­
решните работи.
(2) Звеното за вътрешен одит е на пряко 
подчинение на министъра на вътрешните работи.
(3) Звеното за вътрешен одит се ръководи 
от началник, който осъществява правомощията 
си съгласно ЗМВР, ЗВОПС и правилника.
(4) За изпълнение на дейността си по ал. 1 
звеното за вътрешен одит:
1. идентифицира и оценява рисковете в МВР;
2. оценява адекватността и ефективността на 
системите за финансово управление и контрол 
в МВР по отношение на:
а) идентифицирането, оценяването и управ­
лението на риска от ръководството на МВР;
б) съответствието със законодателството, 
вътрешните актове и договорите;
в) надеждността и всеобхватността на фи­
нансовата и оперативната информация;
г) ефективността, ефикасността и икономич­
ността на дейностите;
д) опазването на активите и информацията;
е) изпълнението на задачите и постигането 
на целите;
3. дава препоръки за подобряване на дей­
ностите в МВР.
(5) Звеното за вътрешен одит осъществява 
функциите на одитиращ орган на средства от 
Европейския съюз, когато това е предвидено 
в акт на Европейския съюз.“
2. Създава се раздел VІ:
„Раздел VI
Звено за материални проверки
Чл. 150щ. (1) Звеното за материални провер­
ки проверява дейността на материалноотговор­
ните лица в МВР по отношение на събирането, 
съхраняването, разходването и отчитането на 
поверените им активи чрез извършване на ма­
териални проверки съгласно чл. 31 от Закона 
за държавната финансова инспекция (ЗДФИ).
(2) Звеното за материални проверки е на 
пряко подчинение на министъра на вътреш­
ните работи.
(3) Звеното за материални проверки се 
ръководи от началник, който осъществява пра­
вомощията си съгласно ЗМВР и правилника.
(4) Редът за извършване на проверките по 
ал. 1 се определя с акт на министъра на въ­
трешните работи.“
§ 4. В чл. 174, ал. 3 след думите „институти 
на МВР“ се поставя запетая и се добавя „начал­
ника на звеното за вътрешен одит и началника 
на звеното за материални проверки“.
§ 5. В чл. 268а, ал. 4 съюзът „и“ след думите 
„институти на МВР“ се заменя със запетая и 
след думите „ректора на АМВР“ се поставя 
запетая и се добавя „началника на звеното 
за вътрешен одит и началника на звеното за 
материални проверки“.
Министър-председател:
Бойко Борисов
Главен секретар на Министерския съвет:
Росен Желязков
7562